ทองคำปิดร่วง 21.1 ดอลลาร์
สัญญาทองคำตลาดนิวยอร์กปิดร่วงลง 21.1 ดอลลาร์ นักลงทุนเข้ามาเทขายทำกำไร
14 ธ.ค. 2555

สัญญาทองคำตลาดนิวยอร์กปิดร่วงลง 21.1 ดอลลาร์ นักลงทุนเข้ามาเทขายทำกำไร
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 21.1 ดอลลาร์ หรือ 1.23% ปิดที่ 1,696.8 ดอลลาร์/ออนซ์
สัญญาทองคำพุ่งขึ้น 8.3 ดอลลาร์เมื่อวันพุธ หลังจากเฟดประกาศใช้มาตรการผ่อนคลายเชิงปริมาณรอบที่ 4 (QE4) โดยระบุว่าจะเข้าซื้อพันธบัตรรัฐบาลสหรัฐรอบใหม่ในวงเงิน 4.5 หมื่นล้านดอลลาร์ต่อเดือน พร้อมกับให้คำมั่นสัญญาว่าจะตรึงอัตราดอกเบี้ยไว้ที่ระดับต่ำเป็นพิเศษที่ 0-0.25% ไปจนกว่าอัตราว่างงานจะลดลงต่ำกว่า 6.5% แต่สัญญาทองคำร่วงลงอย่างหนักในวันพฤหัสบดี เนื่องจากนักลงทุนเข้ามาเทขายทำกำไร ขณะที่นักวิเคราะห์หลายคนคาดว่าทองคำอาจจะได้รับแรงกดดันจากคำสั่งขายในอีก 2 วันทำการข้างหน้า